钦定古今图书集成/明伦汇编/官常典/第758卷 > 蔡肱明
## 钦定古今图书集成/明伦汇编/官常典/第758卷 > 蔡肱明

按《福建通志》：“肱明，字靖公，晋江人。崇祯庚辰进士，以
召对称旨，擢兵部职方，升四川威茂道。未几，甲申变
起，人心解体，有奸猾拥众逼肱明解印纳款。肱明以
头触柱，血注地，瞋目骂曰：‘吾死则死耳，岂为汝不义
屈’！众方解散，肱明移檄松藩，副总兵朱化龙救援，与
蜀人软血而誓。方列阵，化龙稍却，肱明厉声曰：‘丈夫
死则死耳，何却为’？”俄化龙请肱明计事，肱明偕一胞
弟往，化龙以剑砍案，大呼曰：“汝书生何能为，能从我
乎？不然，齿此剑！”肱明厉声曰：“反贼！我死则死耳！”遂与
胞弟俱遇害。一家三十二人同日而死。